ILM บวกแรง 6% โบรกฯ แนะซื้อ ลุ้นผลงานไตรมาส 1 โตแกร่ง รับยอดขายฟื้น
ILM บวกแรง 6% โบรกฯ แนะซื้อ ลุ้นผลงานไตรมาส 1 โตแกร่ง รับยอดขายฟื้น ล่าสุดอยู่ที่ 15.90 บาท บวก 0.90 บาท หรือ 6% มูลค่าซื้อขาย 135.99 ล้านบาท
ILM บวกแรง 6% โบรกฯ แนะซื้อ ลุ้นผลงานไตรมาส 1 โตแกร่ง รับยอดขายฟื้น ล่าสุดอยู่ที่ 15.90 บาท บวก 0.90 บาท หรือ 6% มูลค่าซื้อขาย 135.99 ล้านบาท
17 มี.ค. 2564

ผู้สื่อข่าวรายงานว่า ราคาหุ้น บริษัท อินเด็กซ์ ลิฟวิ่งมอลล์ จำกัด (มหาชน) หรือ ILM ล่าสุด ณ เวลา 15.24 น. อยู่ที่ 15.90 บาท บวก 0.90 บาท หรือ 6% สูงสุดที่ 16 บาท ต่ำสุดที่ 15 บาท ด้วยมูลค่าซื้อขาย 135.99 ล้านบาท

โดย บล.คันทรี่ กรุ๊ป ระบุในบทวิเคราะห์ แนะนำ “ซื้อ” ILM ราคาเป้าหมาย 18 บาท/หุ้น เป้ายอดขายออนไลน์โต triple-digit และเตรียมขยาย Brand furniture สั่งตัด (Younique) ไปยังห้างสรรพสินค้าชั้นนำตามหัวเมืองต่างจังหวัด คาดหนุนยอดขายราว 6% ในปีนี้ และ 10% ใน 3ปีข้างหน้า
ทั้งนี้คาดว่าผลประกอบการไตรมาส 1/64 ทำระดับสูงสุดในรอบ 6 ไตรมาส หนุนจากยอดขายที่ปรับตัวดีขึ้นเมื่อเทียบจากไตรมาสก่อน ผลจากยอดขายหน้าร้านที่เริ่มฟื้นตัวจากไตรมาสก่อนและยอดขายออนไลน์กับงานโครงการที่ยังคงเติบโตแข็งแกร่งต่อเนื่อง
 